CELEX: 32017R0772
Language: et
Date: 2017-05-03 00:00:00
Title: Komisjoni rakendusmäärus (EL) 2017/772, 3. mai 2017, millega muudetakse rakendusmäärust (EL) nr 908/2014 selliste meetmete loetelu osas, mille puhul avaldatakse teatav teave toetusesaajate kohta

4.5.2017   
            
            
               ET
            
            
               Euroopa Liidu Teataja
            
            
               L 115/43
            
         KOMISJONI RAKENDUSMÄÄRUS (EL) 2017/772,
   3. mai 2017,
   millega muudetakse rakendusmäärust (EL) nr 908/2014 selliste meetmete loetelu osas, mille puhul avaldatakse teatav teave toetusesaajate kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 114,
   ning arvestades järgmist:
   
               (1)
            
            
               Määruse (EL) nr 1306/2013 artikli 111 lõike 1 kohaselt peavad liikmesriigid avaldama teabe Euroopa Põllumajanduse Tagatisfondist ja Euroopa Maaelu Arengu Põllumajandusfondist toetuse saajate kohta, muu hulgas iga kõnealustest fondidest rahastatud meetme puhul saadud toetussumma ning iga meetme liigi ja kirjelduse.
            
         
               (2)
            
            
               Komisjoni rakendusmääruse (EL) nr 908/2014 (2) artikliga 57 on ette nähtud täiendavad üksikasjad, mis tuleb avaldada seoses kõnealuste meetmetega, ning selles osutatakse kõnealuse määruse XIII lisale, mis sisaldab loetelu asjaomastest meetmetest.
            
         
               (3)
            
            
               ELi päritolu põllumajandustoodetele ja toidule Venemaa poolt kehtestatud impordikeelu ning piima ja piimatoodete ülemaailmse nõudluse aeglasema kasvu tõttu, seda eelkõige põhjusel, et vähenenud on eksport Hiinasse, on komisjon võtnud Euroopa Parlamendi ja nõukogu määruse (EL) nr 1308/2013 (3) artikli 219 lõike 1 kohaselt vajalikud meetmed, et reageerida turuolukorrale loomakasvatussektorites. Kõnealused meetmed on sätestatud komisjoni delegeeritud määrustes (EL) 2015/1853, (4) (EL) 2016/1612 (5) ja (EL) 2016/1613 (6). Eespool nimetatud meetmeid võetakse põllumajandusturgusid toetavate meetmetena kooskõlas määruse (EL) nr 1306/2013 artikli 4 lõike 1 punktiga a ning kohaldatakse 2016. ja 2017. eelarveaasta suhtes, kuid need ei ole hõlmatud rakendusmääruse (EL) nr 908/2014 XIII lisas esitatud loeteluga. Seepärast on asjakohane need meetmed lisada kõnealusesse lisasse.
            
         
               (4)
            
            
               Seepärast tuleks rakendusmäärust (EL) nr 908/2014 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 908/2014 XIII lisasse lisatakse punkt 10:
   
      
                  „10.
               
               
                  Määruse (EL) nr 1308/2013 artikli 219 lõike 1 kohaselt loomakasvatussektoris kooskõlas määruse (EL) nr 1306/2013 artikli 4 lõike 1 punktiga a põllumajandusturgusid toetavate meetmetena võetavad meetmed.“
               
            
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. mai 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 549.
   
      (2)  Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).
   
      (3)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
   
      (4)  Komisjoni 15. oktoobri 2015. aasta delegeeritud määrus (EL) 2015/1853, millega antakse loomakasvatussektori põllumajandusettevõtjatele ajutist erakorralist toetust (ELT L 271, 16.10.2015, lk 25).
   
      (5)  Komisjoni 8. septembri 2016. aasta delegeeritud määrus (EL) 2016/1612, millega antakse toetust piimatootmise vähendamiseks (ELT L 242, 9.9.2016, lk 4).
   
      (6)  Komisjoni 8. septembri 2016. aasta delegeeritud määrus (EL) 2016/1613, millega nähakse ette erakorraline kohandamistoetus piimatootjatele ja muude loomakasvatussektorite põllumajandustootjatele (ELT L 242, 9.9.2016, lk 10).